Havdrup den 23. juni 2020

Bestyrelsesberetning for: *Grundejerforeningen ørnesædet 2*

Grønløkke – Stenløkke

Sidste halvår 2019-første halvår 2020

Som lovet på den ekstraordinære generalforsamling 13/6 tog den nye bestyrelsen, som noget af det første, kontakt til en advokat, for gennemgang af muligheder vedr. små byg i baghave. Det var muligt at søge dispensation til udformning af byggefelt, hvorpå der kunne bygges et haveskur/drivhus. Kommunen var positive og imødekommende. Desværre blev det til, som det fremgår af tidligere udsendt brev, afslag på genoptagelse af sag om små byg. En af begrundelserne var at kommunen havde forsøgt med dialog og i øvrigt lå der en afgørelse fra 2 tidligere generalforsamlinger. Den nye skraldeordning har taget en del tid for bestyrelsen. Vi har bl.a. modtaget skrivelser med henvisninger til advokat og om bestyrelsens personlige ansvar ved evt. boligforringelser, ved placering af fælles container. Vores kommune havde også en del bøvl vedr. henvendelse fra vores repræsentantskab. Hvem tegner vores forening?   
Grundejerforeningen har gennem mange år benyttet Den Danske Bank. Bestyrelsen har valgt at skifte til Sparekassen Sjælland.   
Vi har ved gennemgang af vores forsikringer konstateret vi ikke har bestyrelse ansvarsforsikring. Indhentning af tilbud pågår. Vores næstformand har i december måned valgt at trække sig fra bestyrelsen. Vi har ingen suppleanter, på trods af det, har vi valgt at fortsætte arbejdet frem til generalforsamlingen. Vi kunne på det tidspunkt ikke vide at alting blev udskudt. Brandbommen ved Stenløkkes p-plads er blevet påkørt af en leverandør fra White Away. Sagen er politianmeldt. Foran os ligger der et stort arbejde med vores grønne områder. Det har næppe været meningen at vores randbeplantning skulle fremstå som en stor hæk. Lidt forårsløg i vores græsarealer vil også pynte. Vi er i bestyrelsen også opmærksom på gartners græsslåning var efter normal arbejdstid. Efter en del forsøg på dialog vedr. ny aftale med vores gartner, har han meddelt, at han ikke vil fortsætte og i øvrigt lukkede firma. Vi henviste til vores kontrakt og krævede penge tilbage. Vi har intet hørt, og beløbet er så lille, at det ikke kan betale sig at gøre mere. En ny er kontaktet og slår græs indtil oktober, hvor vi er i gang med nye tilbud. Jeg må undres over, at der er nogle beboere, der reagerer med vrede og til tider ubehagelige ytringer vedr. bestyrelsen og deres arbejde - det skuffer mig i den grad. Husk at det er frivilligt og vi på ingen måde ønsker at skade nogle. Bestyrelsen går ind for dialog og samtale. Trods det til tider store pres og indblanding fra enkelte personer, vil dele af den gamle bestyrelse fortsætte med at arbejde på fælles beslutninger til gavn for os alle. Bestyrelsen har i det forgangene år haft omkring 1-2 møder pr. måned.   
Jeg som formand vælger derimod at trække mig, fordi vi har sat vores hus til salg.

Formanden takker bestyrelsen for deres engagement og store arbejde. På bestyrelsens vegne: Formand Torben Pedersen